प्रति चक्रवात बनने से बढ़ने लगा तापमान
तीन दिन कड़ाके की ठंड के बाद चार दिन से तापमान में बढ़ोतरी जारी है। बुधवार को दिन का तापमान 0.8 डिग्री बढ़कर 33.2 डिग्री पर पहुंच गया जबकि रात के तापमान में 2 डिग्री की बढ़ोतरी दर्ज की गई और यह 9.6 पर पहुंच गया।
25 दिसंबर को अधिकतम तापमान 23.6 डिग्री व न्यूनतम 5.2 डिग्री रहने के बाद से लगातार दिन के तापमान में बढ़ोतरी हो रही है। 26 को न्यूनतम तापमान यथावत रहा लेकिन इसके बाद से न्यूनतम तापमान भी लगातार बढ़ रहा है। मंगलवार को अधिकतम तापमान 32.4 व न्यूनतम 9.6 डिग्री दर्ज किया गया था। बुधवार को अधिकतम तापमान बढ़कर 33.2 व न्यूनतम तापमान 11.6 डिग्री पर पहुंच गया। मौसम विज्ञानी डॉ. अनुपम काश्यपि ने बताया प्रति चक्रवात बनने से दिन और रात का तापमान बढ़ा है। नए साल में तापमान कम होने के आसार हैं अभी कुछ दिन ऐसी ही स्थिति रहेगी।
रात का पारा 2 डिग्री बढ़ा
hin_Deva hin_Deva hin_Deva bho_Deva